CELEX: 62009TN0074
Language: da
Date: 2009-02-18 00:00:00
Title: Sag T-74/09: Sag anlagt den 18. februar 2009 — Frankrig mod Kommissionen

1.5.2009   
            
            
               DA
            
            
               Den Europæiske Unions Tidende
            
            
               C 102/26
            
         Sag anlagt den 18. februar 2009 — Frankrig mod Kommissionen
   (Sag T-74/09)
   2009/C 102/40
   Processprog: fransk
   
      Parter
   
   
      Sagsøger: Den Franske Republik (ved G. de Bergues og B. Cabouat, som befuldmægtigede)
   
      Sagsøgt: Kommissionen for De Europæiske Fællesskaber
   
      Sagsøgerens påstande
   
   
               —
            
            
               Annullation af Kommissionens beslutning 2008/960/EF af 8. december 2008 om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL) og Den Europæiske Garantifond for Landbruget (EGFL) i det omfang, den udelukker visse udgifter afholdt af Den Franske Republik til fordel for organisationer af producenter af frugt og grøntsager i regnskabsårene 2005 og 2006.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med det foreliggende søgsmål har sagsøgeren nedlagt påstand om annullation af Kommissionens beslutning 2008/960/EF af 8. december 2008 om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, og Den Europæiske Garantifond for Landbruget (EGFL) i det omfang, den for regnskabsårene 2005 og 2006 udelukker visse udgifter afholdt af Den Franske Republik.
   Til støtte for søgsmålet har sagsøgeren fremsat to anbringender vedrørende:
   
               —
            
            
               En fejlagtig fortolkning og anvendelse af artikel 11, stk. 2, litra d), i forordning nr. 2200/96 (1), idet den franske regering, i modsætning til det af Kommissionen fastslåede, opfylder betingelserne i denne bestemmelse, eftersom hver producent råder over de nødvendige materialer, og da det forhold, at hver producent råder over de nødvendige materialer, i overensstemmelse med denne forordnings formål om økonomisk effektivitet, under visse omstændigheder kan være bedre egnet end anvendelsen af et enkelt center for sortering, oplagring og emballering, som producentorganisationen stiller til rådighed.
            
         
               —
            
            
               En fejlagtig fortolkning og anvendelse af artikel 11, stk. 1, litra c), nr. 3, i forordning nr. 2200/96 for så vidt som Kommissionen fejlagtigt har fastslået, at den franske regering ikke har overholdt betingelserne i denne bestemmelse, hvorefter producentorganisationernes vedtægter skal forpligte de tilknyttede producenter til at sælge hele deres produktion via producentorganisationen, mens den franske lovgivning fastsætter, at producentorganisationen har en aktiv rolle i markedsføringen af produkter og i fastsættelsen af salgspriser.
            
         
      (1)  Rådets forordning (EF) nr. 2200/96 af 28.10.1996 om den fælles markedsordning for frugt og grøntsager (EFT L 297, s. 1).